ভারত জাতীয় মহিলা ক্রিকেট দল
ভারত মহিলা ক্রিকেট দল (হিন্দি: भारतीय महिला क्रिकेट टीम) আন্তর্জাতিক ক্রিকেট অঙ্গনে ভারতের প্রতিনিধিত্বকারী জাতীয় মহিলা ক্রিকেট দল। দলের বর্তমান অধিনায়কের দায়িত্ব পালন করছেন হারমানপ্রীত কৌর। পুরুষ ক্রিকেট দলের ন্যায় তাদের পোষাকও একই ধরনের। ৩১ অক্টোবর, ১৯৭৬ তারিখে ওয়েস্ট ইন্ডিজের বিপক্ষে ব্যাঙ্গালোরে সর্বপ্রথম ক্রিকেট খেলায় অংশগ্রহণ করে। ৬ খেলার ঐ টেস্ট সিরিজটি ড্রয়ে পরিণত হয়েছিল। দলের সেরা ফলাফল হিসেবে রয়েছে ২০০৫ সালের মহিলাদের বিশ্বকাপে রানার্স-আপ অর্জন। চূড়ান্ত খেলায় দলটি অস্ট্রেলিয়া দলের বিপক্ষে পরাজিত হয়। এছাড়াও, এশিয়া কাপে একাধিকবার শিরোপা জয় করে।